
Comisia pentru buget, finanţe şi bănci

Bucureşti,      16.09.2004 

Nr. 22/479

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Convenţiei între România şi Republica Estonia pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Bucureşti la 23 octombrie 2003, cu care comisia noastră a fost sesizată în fond cu adresa Biroului Permanent nr. P.L.X -523 din 13 septembrie  2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,       16.09.2004  

Nr. 479

RAPORT

asupra proiectului de Lege pentru ratificarea Convenţiei între România şi Republica Estonia pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Bucureşti la 23 octombrie 2003
Cu adresa nr. P.L.X -523 din 13 septembrie 2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între România şi Republica Estonia pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Bucureşti la 23 octombrie 2003.
La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Potrivit art. 75 din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Senatului.

Prezentul proiect de Lege are ca obiect de reglementare ratificarea Convenţiei între România şi Republica Estonia pentru evitarea dublei impuneri şi prevenirea evaziunii fiscale cu privire la impozitele pe venit şi pe capital. 

Convenţia de evitare a dublei impuneri cuprinde reglementări specifice din legislaţia fiscală română şi estoniană, corelat cu principiile din modelul cadru de convenţie de evitare a dublei impuneri elaborat de Organizaţia de Dezvoltare şi Cooperare Economică.

Cota de impozit de 10%, prevăzută în Convenţie pentru veniturile ce se impozitează prin  stopaj la sursă este în avantajul ambelor state.

Convenţia reprezintă un tratat internaţional care a fost semnat la nivel de stat şi se referă la asumarea unui angajament financiar care impune sarcini suplimentare la bugetul de stat, motiv pentru care urmează ca, potrivit prevederilor art. 19 alin. 1 lit. a) şi g) din Legea nr. 590/2003 privind tratatele, să fie supusă Parlamentului spre ratificare prin lege.

In urma examinării proiectului de Lege pentru ratificarea Convenţiei între România şi Republica Estonia pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Bucureşti la 23 octombrie 2003, în şedinţa din 16.09.2004, comisia a hotărât, cu majoritate de voturi, supunerea spre dezbaterea şi adoptarea Plenului a proiectului de Lege în forma prezentată de Guvern.
Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Dr. Daniel Ionescu

          Experţi parlamentari:

          Popescu Luminiţa

          Onete Alexandru

